சொல்லா நலத்தது சால்பு. ௪. தவம், ஓர் உயிரையும் கொல்லாத அறத்தை அடிப்படையாகக் கொண்டது; சால்பு, பிறருடைய தீமையை எடுத்துச் சொல்லாத நற்பண்பை அடிப்படையாகக் கொண்டது. 5. ஆற்றுவார் ஆற்றல் பணிதல் அதுசான்றோர் மாற்றாரை மாற்றும் படை. ௫. ஆற்றலுடையவரின் ஆற்றலாவது, பணிவுடன் நடத்தலாகும்; அது, சான்றோர், தம் பகைவரைப், பகைமையிலிருந்து மாற்றுகின்ற கருவியாகும். 6. சால்பிற்குக் கட்டளை யாதெனில் தோல்வி துலையல்லார் கண்ணும் கொளல். ௬. சால்புக்கு, உரைகல்போல் மதிப்பிடும் கருவி எது என்றால், தமக்கு ஒப்பில்லாத தாழ்ந்தோரிடத்திலும், தோல்வியை ஏற்றுக்கொள்ளும் பண்பாகும்.